1. febrúar

1. febrúar er 32. dagur ársins samkvæmt gregoríska tímatalinu. 333 dagar (334 á hlaupári) eru eftir af árinu.

 Atburðir 
 1327 - Játvarður 3. varð konungur Englands. Í raun var það þó Roger Mortimer, elskhugi móður hans, sem stýrði landinu næstu þrjú árin.
 1328
 Karlleggur Kapet-ættar dó út í Frakklandi með Karli 4.
 Karl 6. varð fyrsti konungur Frakklands af Valois-ætt.
 Jóhanna 2. varð drottning Navarra og þar með slitnaði konungssamband Frakklands og Navarra.
 1662 - Kínverski sjóræninginn Koxinga náði Sjálandsvirki Hollendinga á Tævan á sitt vald eftir níu mánaða umsátur og stofnaði þar konungsríkið Tungning.
 1666 - Breska konungshirðin sneri aftur til London eftir Lundúnapláguna miklu.
 1790 - Hæstiréttur Bandaríkjanna kom saman í fyrsta sinn í New York-borg.
 1793 - Frakkland sagði Stóra-Bretlandi og Hollandi stríð á hendur.
 1864 - Síðara Slésvíkurstríðið hófst þegar þýskir hermenn héldu yfir landamærin inn í Slésvík sem þá tilheyrði Danmörku.
 1904 - Heimastjórnartímabilið: Hannes Hafstein varð fyrsti ráðherra Íslands með búsetu á Íslandi.
 1917 - Þýskaland lýsti yfir ótakmörkuðum kafbátahernaði.
 1918 - Rússland tók upp gregoríska tímatalið.
 1930 - Kvenfélagasamband Íslands var stofnað í Reykjavík.
 1935 - Áfengisbann var fellt úr gildi á Íslandi. Bannið hafði staðið í tuttugu ár og einn mánuð, eða frá 1. janúar 1915.
 1946
 Norðmaðurinn Trygve Lie var kjörinn fyrsti aðalritari Sameinuðu þjóðanna.
 Sundhöllin á Ísafirði var vígð.
 1948 - Ríkisútvarpið hóf stuttbylgjusendingar fyrir Íslendinga erlendis.
 1963 - Hastings Banda tók við sem fyrsti forsætisráðherra Malaví.
 1970 - 236 manns létust í lestarslysi í Buenos Aires í Argentínu.
 1973 - Viðlagasjóður var stofnaður til að bæta tjón eftir eldgosið í Vestmannaeyjum.
 1977
 Síðasta mjólkurbúðin í Reykjavík var lögð niður.
 Ítalska sjónvarpsstöðin RAI hóf útsendingar í lit.
 1978 - Kvikmyndaleikstjórinn Roman Polanski flúði frá Bandaríkjunum eftir að hafa játað að hafa haft kynmök við 13 ára stúlku.
 1979 - Íranska byltingin: Ayatollah Khomeini, æðsti maður íslam í Íran, sneri heim úr margra ára útlegð í París.
 1982 - Senegal og Gambía mynduðu laustengt ríkjasamband, Senegambíu.
 1984 - Medicare tók gildi í Ástralíu.
 1985 - Keiluhöllin var opnuð í Öskjuhlíð.
 1991
 1200 fórust þegar jarðskjálfti reið yfir Pakistan og Afganistan.
 Síðustu apartheid-lögin voru afnumin í Suður-Afríku.
 1992 - Bandaríska strandgæslan hóf að flytja flóttamenn frá Haítí aftur til heimalands síns.
 1993 - Evrópusambandið hóf aðildarviðræður við Svíþjóð, Finnland og Austurríki.
 1994 - Metsöluplata bandarísku hljómsveitarinnar Green Day, Dookie, kom út.
 1995 - Richey Edwards, söngvari velsku hljómsveitarinnar Manic Street Preachers, hvarf af hóteli sínu í Bayswater í London.
 2000 - 35 tíma vinnuvika var leidd í lög í Frakklandi
 2001 - Síðdegisþáttur Bylgjunnar, Reykjavík síðdegis, fór í loftið.
 2003 
 Geimskutlan Columbia fórst yfir Texas þegar hún flaug aftur inn í lofthjúp jarðar. Allir geimfararnir fórust, sjö talsins.
 Þórólfur Árnason tók við sem borgarstjóri Reykjavíkurborgar.
 2004 
 Norræna vinstri-græna bandalagið var stofnað í Reykjavík.
 Yfir 240 pílagrímar létust í troðningi í Mekka í Sádí-Arabíu.
 Yfir 100 létust í sprengjutilræðum í Arbil í Íraska Kúrdistan.
 Vísindamenn frá Joint Institute for Nuclear Research sögðu frá uppgötvun frumefnanna nihoníns og moskóvíns.
 2009 
 Kírill af Moskvu tók við embætti patríarka rússnesku rétttrúnaðarkirkjunnar.
 Jóhanna Sigurðardóttir tók við starfi forsætisráðherra. Hún var fyrsti kvenkyns forsætisráðherra Íslands og fyrsti opinberlega samkynhneigði einstaklingur í heimi til að gegna starfi forsætisráðherra.
 Eldur í bílaflutningabíl olli 111 dauðsföllum í Kenýa.
 2012 - Uppþotin á Port Said-leikvanginum: Yfir 70 létust í óeirðum í kjölfar knattspyrnuleiks í Port Said í Egyptalandi.
 2014 - 14 létust þegar eldfjallið Sinabung á Súmötru gaus.
 2016 - 10 létust í sjálfsmorðssprengjuárásum í Kabúl í Afganistan.
 2017 - Samkynhneigt par var gefið saman í fyrsta sinn í kirkju í Noregi.
 2019 - Donald Trump dró Bandaríkin út úr Samningi um meðaldræg kjarnavopn frá 1987 vegna meintra brota Rússa gegn samningnum. Daginn eftir drógu Rússar sig út úr samningnum.
 2021 - Herinn í Mjanmar framdi valdarán gegn ríkisstjórn Aung San Suu Kyi.
 2022 - Öllum takmörkunum vegna COVID-19-faraldursins í Danmörku var aflétt.
 2023 - Fjármálakreppan í Líbanon 2023: Seðlabanki Líbanon felldi gengi líbanska pundsins um 90%.
 2025 - Hamas lét af hendi 3 ísraelska gísla og Ísrael frelsaði hátt í 200 palestínska fanga. Landamærin við Rafah á Gasa voru opnuð í fyrsta skipti í 8 mánuði.

 Fædd 
 1455 - Hans konungur Danmerkur, Noregs og Svíþjóðar (d. 1513).
 1643 - Sigurður Björnsson, lögmaður sunnan og austan (d. 1723).
 1690 - Francesco Maria Veracini, ítalskt tónskáld (d. 1768).
 1707 - Friðrik, prins af Wales (d. 1751).
 1761 - Christian Hendrik Persoon, suðurafrískur sveppafræðingur (d. 1836).
 1833 - Eiríkur Magnússon, íslenskur bókavörður (d. 1913).
 1848 - Valdimar Briem, íslenskur vígslubiskup (d. 1930).
 1857 - Páll J. Árdal, íslenskt skáld (d. 1930).
 1882 - Louis St. Laurent, forsætisráðherra Kanada (d. 1973).
 1894 - John Ford, bandarískur leikstjóri (d. 1973).
 1901 - Clark Gable, bandarískur leikari (d. 1960).
 1902 - Langston Hughes, bandarískt skáld (d. 1967).
 1927 - Tage Ammendrup, dagskrárgerðarmaður hjá Sjónvarpinu og hljómplötuútgefandi (d. 1995).
 1931 - Boris Jeltsín, Rússlandsforseti (d. 2007).
 1942 - Terry Jones, breskur gamanleikari (d. 2020).
 1950 - Mauri Kunnas, finnskur barnabókahöfundur.
 1972 - Leymah Gbowee, líberískur aðgerðasinni og Nóbelsverðlaunahafi.
 1976 - Katrín Jakobsdóttir, íslensk stjórnmálakona.
 1977 - Erla Hendriksdóttir, íslensk knattspyrnukona.
 1979 - Björn Jón Bragason, íslenskur sagnfræðingur.
 1984 - Kristín Ýr Bjarnadóttir, íslensk knattspyrnukona.
 1986 - Sigfús Páll Sigfússon, íslenskur handknattleiksmaður.
 1994 - Harry Styles, enskur söngvari.

 Dáin 
 1313 - Jörundur Þorsteinsson Hólabiskup.
 1328 - Karl 4. Frakkakonungur (f. 1294).
 1691 - Alexander 8. páfi (f. 1610).
 1733 - Ágúst sterki Póllandskonungur (f. 1670).
 1785 - Hálfdan Einarsson, skólameistari Hólaskóla (f. 1732).
 1851 - Mary Shelley, enskur rithöfundur (f. 1797).
 1873 - Matthew Fontaine Maury, franskur haffræðingur (f. 1806).
 1944 - Piet Mondrian, hollenskur listmálari (f. 1872).
 1966 - Buster Keaton, bandarískur leikari (f. 1895).
 1971 - Bob Hilliard, bandarískur textahöfundur (f. 1918).
 2007 - Hallgerður Gísladóttir, íslenskur sagnfræðingur og þjóðfræðingur (f. 1952).
 2010 - Steingrímur Hermannsson, fyrrum forsætisráðherra Íslands (f. 1928).
 2012 - Wisława Szymborska, pólskt skáld (f. 1923).
 2014 - Maximilian Schell, austurrísk-svissneskur leikari (f. 1930).

Flokkur:Febrúar